Qolka fadhiga (; ) waa qol ka mid ah qolalka dhismeha kaasi oo loo isticmaalo in la dhex fadhiisto isla markaana lagu soo dhoweeyo martida iyo wixii la mid ah. Sida ka muuqata magacaba, qolkani waxaa loogu talogalay nasashada, cawaynta, madadaalada, shirarka, dhacdooyinka xafladaha iyo wixii la mid ah, waxaana inta badan dhex yaala kuraasi, miisas, fadhiyo kala nooc ah, telefishin, raadiyoow iyo aalado kale oo loo isticmaalo madadaalada. Aqaladu waxay ka kooban yihiin qolal badan, kuwaasi waxaa ka mid ah: Qolka jiifka, Qolka fadhiga, Qolka cuntada (Qolka qadada), Musqul (Suuli iyo Kaniif), Qolka qubeyska, Madbakh (Jiko), Qolka martida, Qolka waxbarashada (Maktabad), Qolka dhaqista (Qolka qasaalada), Qolka keydka iyo kuwo kale. Sida badan qolku waa mid ka mid ah unugyasa dhisme ee aqal ama dhisme guri ka kooban yahay. Tusaale ahaan, qolka fadhiga, qolka cuntada, qolka jiifka, qolka martida iyo wixii la mid ah. Sidoo kale waxaa dhacda hal qol mararka qaar kaligiis la diso kaasi oo ah aqal hal qol ah.